



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 25 octombrie 2016
                  Nr. PLx. 452/2016


A V I Z 

referitor la proiectul de Lege privind aprobarea 
Ordonanţei de urgenţă a Guvernului nr.45/2016 pentru modificarea şi completarea
Legii nr.95/2006 privind reforma în domeniul sănătăţii
În conformitate cu prevederile art.95 şi ale art.115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare în procedură de urgenţă cu proiectul de Lege privind aprobarea Ordonanţei de urgenţă a Guvernului nr.45/2016 pentru modificarea şi completarea Legii nr.95/2006 privind reforma în domeniul sănătăţii, trimis cu adresa nr. PLx. 452 din 17 octombrie 2016, înregistrat la Comisia juridică, de disciplină şi imunităţi sub nr.4c-11/1136 din 18 octombrie 2016.
Senatul, în calitate de primă Cameră sesizată a adoptat proiectul de Lege, în şedinţa din 10 octombrie 2016.

Conform dispoziţiilor art.75 alin.(1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Proiectul de lege are ca obiect de reglementare modificarea şi completarea Legii nr.95/2006 privind reforma în domeniul sănătăţii, republicată, cu modificările şi completările ulterioare, intervenţiile legislative vizând transpunerea prevederilor Directivei 2013/55/UE a Parlamentului European şi a Consiliului din 20 noiembrie 2013 de modificare a Directivei 2005/36/CE privind recunoaşterea calificărilor profesionale şi a Regulamentului (UE) nr.1024/2012 privind cooperarea administrativă prin intermediul Sistemului de informare al pieţei interne („Regulamentul IMI”). Schimbările generate de adoptarea proiectului de act normativ în eliberarea cardului profesional pentru farmacişti vor simplifica procedurile de recunoaştere pentru autorităţile competente şi vor genera o mai mare transparenţă, atât în beneficiul profesioniştilor, cât şi al autorităţilor. Modificările aduse prin proiectul de act normativ în privinţa funcţionării mecanismului de alertă pentru medici, medicii dentişti şi farmacişti cărora le-a fost restrânsă sau interzisă desfăşurarea activităţii profesionale de autorităţile competente sau instanţele judecătoreşti naţionale vor contribui la asigurarea unui nivel mai ridicat de protecţie a sănătăţii şi a consumatorilor.
Potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat în şedinţa din data de 25 octombrie 2016, iniţiativa legislativă supusă avizării, expunerea de motive şi au avut în vedere avizul favorabil al Consiliului Legislativ transmis prin adresa cu nr. 818 din 30.08.2016.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să avizeze favorabil proiectul de lege.
În raport de obiectul şi conţinutul reglementării, proiectul de lege face parte din categoria legilor ordinare.

                                SECRETAR,

